Raul Kübarsepp

Raul Kübarsepp (sündinud 13. juulil 1975 Elvas) on hariduslike arvutimängude arendaja, rollimängija, ühiskonnaaktivist,  looduskaitsja ja haridustegelane.

Tegeleb digiühiskonna arendamise, õppimise mängulisemaks ja keskkonna puhtamaks muutmisega.

Hariduskäik 
Õppis Elva gümnaasiumis (Elva keskkool) 1982–1991 ja Nõo Reaalgümnaasiumis 1991–1993.

Lõpetas aastal 1998 Tartu Kunstikooli kunstnik-kujundaja erialal.

On õppinud Tartu Ülikoolis virtuaalkeskkondade loomist ja arendamist (teema: uute infotehnoloogiliste keskkondade disain, loomine ja arendus) ning kutseõpetamist (teema: sisemine motivatsioon).

Ühiskondlik tegevus

Erakond Eestimaa Rohelised 
Erakonna Eestimaa Rohelised liige aastast 2018, erakonnaga liitunud peamiselt eesmärgil aidata kekkonnateadlaste arvamuste jõudmist rakenduspoliitikasse.

2019 Riigikogu valimiste Roheliste Erakonna kandidaadi tutvustuse alt teemad, millele kandidaat keskendub:

1) Puhas elukeskkond
 Rohkem haljasalasid ja liikumisvõimalusi linnaruumi.
 Vähendada lageraiet metsades 11 miljonilt kuupmeetrilt aastas tagasi 5–7 miljonini.
 Rohkem vääriselukeskkondi ja põlismetsa: praeguse 2% põlismetsa asemele 5%.

2) Arvuti- ja mobiilimängude klastri arendamine
 Toetada mängude loomist, mis viib inimesi loodusesse liikuma.
 Arendada Eestis rohkem õppemängde suunda.
 Riigipoolne toetus hariduslikele, mittevägivaldsetele õppemängudele.

3) Ravikanepi kasutamine
 Taju muutvate ainete turgu tuleb reguleerida tõenduspõhiselt.
 Karistamisest tõhusamad meetmed on reguleerimine, abistamine ja suunamine.
 Uimastialane selgitustöö olgu vaba ideoloogiast ja rõhutagu isikliku vastutuse olulisust.

4) Vaba, demokraatlik ja kultuurne infoühiskond
 Internet on inimeste ja mitte riigi või äriettevõtete jaoks, seisame vaba ning avatud info- ja energiataristu eest.
 Isikuandmete kogumine ja ärakasutamine Internetis on ületanud igasuguse mõistlikkuse, teeme riiklikud jälitusprogrammid avalikuks ja seame nendele piirid.
 Kohalikele rohkem õigust looduskaitses osaleda (et alati oleks välistatud haisvad tselluloositehased).
 Riigikogu on aegunud poliittehnoloogia, läheme järk-järgult üle toimivale digidemokraatiale, kus ükski hääl ei jää kuulmata.

Arvutimängude arendusklubi APT GameGenerator 
Arvutimängude arendusklubi APT GameGenerator asutajaliige. APTGG on 2015. aastal koos Erich Brutusega loodud arvutimängude mänguarendusklubi Eestis, mis jooksvalt pakub tasuta koolitusi kõigile huvilistele. Mänguarendusklubi on koht vabas vormis arvutimängude arendamise õppimiseks, mis ühendab kunsti (seda suunda juhendavateks mentoriteks on Tartu Kunstikooli 3D-eriala õpetajad) ja tehnoloogia (mentoriks Tartu Ülikooli arvutiteaduse instituudi õppejõud).

Vaba tarkvara 
Vaba tarkvara propageerija. Muu hulgas alustas, leidis rahastuse ja viis läbi vabatarkvaralise 3D-lahenduse Blender (tarkvara) käsiraamatu tõlkimise. Kümneliikmelise tiimi pea aastase töö tulemusena tõlgiti umbes 1500 lk teksti ning eestindati ligi 400 erialast väljendit.

Eesti Piraadipartei 
Tegelnud Eesti Piraadipartei MTÜs infovabaduse, e-demokraatia ja taju muutvate ainete reguleerimise teemadega.

Tartu Lastehoiuselts 
Tartu Lastehoiuseltsi asutajaliige, mis on nüüdseks nime alla MTÜ Veski Lastehoiuselts. Esimese lastehoiuseltsi loomist ajendas lasteaiakohtade puudumine Tartu linnas. Tegemist oli üldse esimese lastehoiuga Tartus, mis muutis valdkonda märkimisväärselt – pärast esimese lastehoiuseltsi loomist tekkisid väikesed (umbes kümnele lapsele) ja hubased väikelaste arendamiseks mõeldud keskkonnad, kus lapsed tunnevad ennast palju turvalisemalt ja saavad õpetajate tähelepanu märkimisväärselt rohkem, kui 400+ lapsega mammutlasteaedades. Enne esimese lastehoiuseltsi loomist ei olnud võimalik lapsevanematel ametlikult ise väikelaste kasvatamist ja õpetamist korraldada. Nüüdseks on Tartus loodud üle viiekümne lastehoiuseltsi.

Valimisliit Vabakund 
2013. aasta kohalike omavalitsuse volikogude valimisel Tartu valimisliidu Vabakund kandidaat.

Rollimänguselts Kalevite Kange Rahvas 
Rollimänguselts Kalevite Kange Rahvas asutajaliige. Selts loodi koolilastele n-ö elavaks ajaloo õpetamiseks, s.o muinasaja õppimine rollimängu õppemeetodina kasutades läbi taaskehastamise. Selline õppimise viis on õpilaste jaoks keskmisest huvitavam ning seetõttu ka tõhusam kui ainult ajalooraamatute lugemine.

Rollimänguselts Kivitsõõr 
Tartu Rollimänguseltsi Kivitsõõr asutajaliige. Selts asutati eesmärgiga arendada Tartus rollimängijate tegevust ning pakkuda neile kohta rollmängude ja sellega seotud ürituste läbiviimiseks, sest eelnevalt selline koht Tartus puudus.

Taaskehastusklubi Tarbatu 
Viikingiaja taaskehastusklubi Tarbatu asutajaliige. Ajaloo taaskehastamine on rollimängude suundi, mis on seotud eksperimentaalarheoloogiaga. Muinas-Eesti klubi Tarbatu koosneb inimestest, kelle huviks ja hobiks on meie esivanemate pärandi taaselustamine – muinasaegse elu-olu taasloomine. Üritatakse välja uurida ning omal nahal järele proovida, kuidas toonased inimesed elasid, töötasid, võitlesid ja muid igapäevaseid või vähem igapäevaseid toimetusi tegid. Õpitakse ise ja jagatakse teadmisi: kuidas valmistada ehteid, teha nõeltehnikas mõni soe kudum, valmistada omale pastlad või tore nahast paun asjade hoiustamiseks, uuristada välja puust kauss, lusikas.

Rollimängijate portaal Dragon.ee 
Eesti fantaasiahuviliste ja rollimängijate portaali Dragon.ee asutajaliige. Rollimängude käigus omandavad inimesed teadmisi nii Eesti ja muu maailma aja- ja kultuuriloost, rahvuslikust käsitööst, kirjandusest, muusikast, tantsust, kujutavast kunstist ja teatrist. Rollimängud arendavad inimese empaatiavõimet ja loomingulisust.

Töökäik 
Aastast 1993 töötanud graafilise kujundajana töötanud Postimehe kirjastuses, Halo Interactive DDBs, All Web Industries jne.

Töötanud aastatel 2001–2009 Playtech Estonias graafilise kasutajaliidese kujundajana.

Aastast 2009 on tegelenud arvutipõhiste õppemängude arendamisega. Aastal 2011 asutas õppemängude arendamiseks ettevõtte 3TeeKann OÜ ning juhtis seda aastani 2013. Kuna õppemängud olid sel ajal enamasti laste jaoks väheatraktiivsed ning eesti keelt kõnelevatele lastele mänge ei olnud, siis sai kümmekonna huvilisega arendatud numbrite, hulkade ja tähestikku õpetavad väikemängud 3D-keskkonnas.

Aastatel 2011–2018 Tartu Kunstikooli 3D-eriala õppekava arendaja ja eriala juht.

Aastast 2019 töötab Eestimaa Looduse Fondi kommunikatsioonieksperdina.

Tunnustus 
 2018 – Liivimaa 2018. aasta parim õpetaja, "Liivimaa märkab ja tänab".

Isiklikku 
Raul Kübarsepp abiellus 2001. aastal Tiina Randusega ning neil on pojad Orm Kaarel Kübarsepp ja Thor Kaaren Kübarsepp.

Talvel elab Tartus, suvel aga Vilsandi saarel.

Viited

Välislingid 
 Linkedin – Raul Kübarsepp
 Facebook – Raul Kübarsepp
 Blender 3D Estonian Wiki Team
 E-aabitsa õppemängud Androidile ja Linuxile
 Tartu Kunstikooli õpetajate tunnustamine
 Liivimaa märkas ja tänas
 Erakonna Eestimaa Rohelised 2019. aasta Riigikogu valimiste kandidaadi tutvustus

Eesti looduskaitsjad
 Eesti haridustegelased
Erakonna Eestimaa Rohelised poliitikud
Eesti Piraadipartei poliitikud
Tartu Kunstikooli vilistlased
Tartu Kunstikooli õppejõud
Eesti disainerid
Sündinud 1975
Eesti ühiskonnategelased
Vilsandi inimesed
Tartu inimesed
Elva inimesed